33. schôdza NR SR - 6.deň - A. dopoludnia
Dátum: 2025-04-02
Poslanec: Majerský, František (KDH)
Druh vystúpenia: Vystúpenie v rozprave

40-3 Ale ja nechcem, aby ste, aby vás to takto poškodilo. Vidíte, že to nechceme. Nikto z opozície nechce, aby tie škody boli obrovské, aby sa vám nedarilo, to o tom tu vôbec nie je. Ja to tak nechcem. Ja vôbec nechcem, aby ste to nezvládli. Ja práve, že chcem, aby ste to zvládli. Nie kvôli vám, ale kvôli tým ľuďom, kvôli tým farmárom, ktorí toľko úsilia do tých fariem dali. Toľko energie, toľko peňazí z vlastných zdrojov, veď naše poľnohospodárstvo je poddimenzované. Kvôli nim to chcem, aby ste to zvládli a nebudem vám podrážať nohy. A nebudem vám hovoriť, že to robíte zle, lebo opatrne ste sa rozhodli prijať, máte na to krízový štáb a odborníkov a chcete, aby boli funkčné. Ale vy dnes budete hovoriť o tom, že to, čo robila predchádzajúca vláda je zlé, je zlé, lebo my sme to robili lepšie. Nie. Ja teraz vidím, teraz môžu vidieť aj vaši voliči, že by ste to robili takisto. Takisto by ste to robili, nič by ste nerobili inak, lebo my tu nemáme milióny lekárov, sestier a zdravotníkov. Aj keď sme v tej dobe, kolega Stachura si to pamätá, aj keď sme v tej dobe mali voľné, voľné dýchacie prístroje, ale nemal ich kto obsluhovať, to bol ten problém, že my sme nemali dostatok kvalitných lekárov, anesteziológov. Tie prístroje nemal kto obsluhovať, učili sa to internisti za pochodu. Ale to sa nedá naučiť, to je, to je atestácia päťročná, kde sa učíte o anesteziologických prístrojoch a o tom, ako uspávať a zaintubovať a mať pacienta na ventilácii. Preto nám aj niektorí ľudia zomierali, lebo sme nemali dostatok kapacít. To zdravotníctvo, vďakabohu, za to, ako to zdravotníctvo zvládlo. Lebo to boli nadľudské sily, čo predviedli tí lekári, sestry, záchranári v tej dobe. Nadľudské sily, nadľudské sily. A ja zopakujem ešte raz, keď sa táto pandémia vráti alebo epidémia v budúcnosti vráti, a to je otázka naozaj možno 5, 10, 15 rokov, ten svet sa vyvíja, otepľuje sa, to všetko tu môže prísť. Máme tu údajne nejaké satanistické laboratória, ktoré, hovorí váš kolega, kde sa pripravujú ďalšie biologické zbrane a všetko možné. Ja neviem, ja len hovorím to, on ma určite lepšie informácie ako máme my, ja len hovorím to, že sa musíme pripravovať na budúcnosť. A to sa bude aj pripravovať tak, že budeme o tom hovoriť, že toto budeme robiť vtedy, toto budeme robiť neskôr. Ale nie že budeme hovoriť to, že nie, vy, čo ste dodržiavali opatrenia, vám čo to bolo jedno, vás odškodníme. Vás odškodníme a robte to aj naďalej, aj v budúcnosti. Nie, ja vás naozaj, nieže prosím, žiadam vás, stiahnite ten zákon. Ten zákon nie je dobrý, ničí budúcnosť. Naozaj vám hovorím, to už nie je o minulosti. Ten zákon nemá nič spoločné s minulosťou. To nie je zákon, ktorý hovorí o tom, čo sa na pandémii robilo zle, ktoré veci. Ja aj z tohto miesta poviem, že sa robilo veľmi veľa vecí zlých, ktorých v tej dobe, dnes by sa robili úplne inak. Ale nikto to nevedel. Slovensko s tým nemalo, ani svet s tým nemal skúsenosti. My sme čerpali len veci, ktoré sme videli, počuli a tu sa zdieľali informácie z nemeckých nemocníc na slovenské, aby sme aspoň nejaké informácie mali. Kolega Stachura to určite potvrdí, že aj tá liečba na konci úplne inak postupovala ako na začiatku, lebo všetci sa na to pripravovali a učili. Nikto na to nebol takto nachystaný, že môže. Aj to nemecké zdravotníctvo, ktoré je silnejšie, robustnejšie ako naše, to ťažko zvládalo. Každé jedno, aj keď nám Nemci na konci dňa pomohli. Pomohli nám. Ako aj teraz vy chcete, aby nám pomohla Európska únia. Aj vtedy nám pomáhali. Lebo keby sa nerobili vtedy centrálne nakupovanie záchranných, ochranných rúšok, tak my nemáme ochranné rúška. Veď my sme mali, priatelia, prázdne sklady. Chápete, že tu boli ľudia, tu boli ľudia, ktorí mali lepšie filtre ochranné ako zdravotníci, ktorí zachraňovali ľudí, lebo si to vedeli vybaviť. Ale záchranári nechceli, lebo sestry chceli len ochranné rúško. Ani tie sme nemali v skladoch. Sklady boli prázdne. Tak sme boli pripravení na pandémiu, že sme nemali nič. A vďaka Európskej únii sa mohli nakupovať veci, ochranné pomôcky, rukavice, rúška. A zmiernilo sa to, len vďaka Európskej únii to bolo. A vy dnes zase žiadate Európsku úniu o pomoc. Tak tá Európska únia je náš priateľ, či je náš nepriateľ? Ja niekedy naozaj strácam sa, že či sme nepriatelia vtedy, keď nám je zle, ale keď je výborne, tak je náš nepriateľ a môžeme si doňho kopnúť. To je jediná cesta, priatelia. Jediná cesta je pomoc, spájanie sa. Sme európske spoločenstvo. Vtedy nás podržali, teraz nás zase podržali, ale to je iný príbeh. Dnes v tejto situácii, ktorú zažívame na Slovensku, moji ľudia si to ani tak nejak neuvedomujú, tí, ktorí nemajú v rodine farmárov alebo nemajú nejaký vzťah, alebo to nejak nevnímajú, len vedia, že nejaká slintačka, krívačka je. Je to naozaj veľmi vážne ochorenie a bude to mať veľmi naozaj veľký dopad na slovenské hospodárstvo. Preto mne paradoxne najviac z toho všetkého tie posledné slová pána premiéra, ktoré zaznievali, budem ich citovať: "Vyzývam opozíciu, aby sa v tejto pre Slovensko náročnej situácii, za ktorú nie je možné obviňovať vládu Slovenskej republiky, zdržala panických komentárov a zneužívania vážnej vírusovej krízy na politické účely." Priatelia, toto povedal premiér pred dvoma týždňami. Toto povedal pán premiér pred dvoma týždňami. Premiér, ja s ním súhlasím. Ja to normálne musím povedať, že pán premiér, súhlasím s vami, máte pravdu. Tu nikto, kto tu sedí, nevytĺkava z toho žiadny politický kapitál, ale že žiadny. Ja som vám ešte raz a zopakujem to tu, aby to tu zaznelo, ja budem rád, keď tie opatrenia, ktoré ste dali, budú mať účinok a nenakazia sa ďalšie farmy. Ale pomôžem si ešte jedným citátom, ktorý tiež povedal pán premiér ale v roku 2020: " Spomeňme si na rôzne pandémie. Nazvime to hocijako, napríklad SARS. Len čo sa našiel liek a zarobia na tom všetci miliardy, tak sa choroba vytratila. Sám si pamätám, ako nás prinútili nakúpiť veľké množstvo očkovacích látok v súvislosti s jednou pandémiou pred niekoľkými rokmi. Už neviem, o čo šlo. Novinár sa ho opýtal. Myslím, že máte na mysli prasaciu chrípku, pán Fico? Určite tie očkovacie látky expirovali v skladoch, neboli použité. Moje skúsenosti predsedu vlády a to, ako sa správajú farmaceutické firmy, ma oprávňujú takýto záver urobiť. Mňa neprinúti nikto, aby som si nechal pichnúť nejakú chémiu len tak, či si to želajú farmaceutické firmy, ktoré na tom chcú zarobiť. To, čo som videl na vlastné oči boli miliardy dolárov, ktoré išli do vreciek farmaceutických firiem na očkovacie látky, ktoré často neboli ani použité. Aj táto pandémia je celá veľmi podozrivá." Pretočme si to o päť rokov dopredu. Ten istý pán premiér: " Zvolávam mimoriadne rokovanie vlády. Žiadam opozíciu, aby vzhľadom na vážnosť situácie pri nákaze krívačky a slintačky vážila slová. Vzhľadom na závažnosť informácií, ktoré dnes o šírení slintačky a krívačky na zvieratách na rokovanie vlády poskytol minister pôdohospodárstva a hlavný veterinár, zvolám zajtra mimoriadne rokovanie vlády. Cieľom bude vyhodnotenie účinných opatrení, prijatých krokov, spolupráce zodpovedných subjektov v súčinnosti s medzinárodnými organizáciami a návrh ďalšieho postupu. Vyzývam opozíciu, aby sa v tejto pre Slovensko náročnej situácii, za ktorú nie je možné obviňovať vládu Slovenskej republiky, zdržala panických komentárov a zneužívania vážnej vírusovej krízy na politické účely." Nie je to paradox, priatelia? Ten istý premiér, rozdielne veci, rozdielne názory. Ten istý. To nie je, že iný premiér. Ten istý premiér, dve rozličné krízy, dve rozličné veci. Ale prečo, sa pýtam. Priatelia, prečo? Kolegovia, prečo, prečo sa, prečo to tak teraz je? Veď zabráňme, robte opatrenia, zabráňme, robte opatrenia, ja som za. Ale tento zákon, ktorý ste tu dnes do parlamentu dali, nevyrieši nič. Hovorím vám, že bude horšie v tom, že sa nebudú dodržiavať protipandemické opatrenia. A to je jedno, kto bude pri moci, lebo si ľudia budú hovoriť, nie, nebudem to dodržiavať, aj tak ma na konci dňa štát odškodní. Nebudem sa očkovať, lebo sa ani môj kamarát, ktorý je na YouTube najznámejší tento... človek, povedal, že sa netreba očkovať. No tak to budem robiť, a to mi je jedno, že sa moje deti nebudú očkovať. To je jedno, že sa môžu nakaziť, lebo ja tomu človeku na tom internete verím. Tak sme dopadli priatelia. Kríza, kríza osobnosti sa tomu hovorí. My neveríme, my sme tak devastovali našich odborníkov za tie štyri roky, my sme ich devastovali, že slovo odborník je nadávka na Slovensku už. Ľudia, ktorí roky venovali štúdiu, príprave, robili si práce, pracujú v laboratóriu, študujú, tak ich slovo dnes nič neznamená. Dnes má slovo, väčšiu slova váhu slovo človeka, ktorý nemá ani páru o tom, ako funguje epidemiológia. Tak sme dopadli priatelia. Na záver svojho vystúpenia poviem len to, pán minister, veľmi pekne by som vás požiadal, aby ste tento návrh zákona stiahli a ak ho nestiahnete, tak dávam k tomu pozmeňujúci návrh. Pán predsedajúci, poprosím vás o zastavenie času. Skončil som, budem čítať pozmeňujúci návrh.